**Tájékoztató az idősellátást végző bentlakásos intézményekben végzett ABBOTT SARS-CoV-2 IgG II Quant Assay a SARS-CoV-2 vírus elleni neutralizáló antitest szint felmérésről**

**A felmérés célja:**

A felmérés célja az volt, hogy átfogó általános képet lehessen kapni az intézményekben lakók és az intézmények munkatársai koronavírussal szembeni védettségi státuszának egyik fontos alkotóeleméről az IgG neutralizáló antitestszint meghatározásával. A kellő mintaszám és a csoportok képzése lehetővé tette – az idő múlására, valamint a harmadik oltás hatására is figyelemmel – a helyzet feltérképezését, egyben szükség szerint a beavatkozási pontok megállapítását.

**A mintavételi csoportok kiválasztásához javaslatok:**

A vizsgálatban való részvétel önkéntes volt, de ahhoz a mintát adó személyeket úgy kértük minta adásra felkérni, hogy azok a minták eredményét rögzítő táblázatban szereplő tulajdonságok szerint lehetőleg az ellátottak tekintetében, arányaiban és jellemzőiben a leginkább reprezentatív halmazt képezzék.

**A vizsgálat eredménye:**

A fentiekben rögzítettek szerint a Fővárosi Önkormányzat által fenntartott 11 idősotthonban megtörtént a vérvétel, majd az akkreditált laboratóriumban az antitestszint mérése.

Az ellátottak esetében a vizsgálatra kerültek száma összesen 1002 fő, ebből 960 fő rendelkezik a védettséghez szükséges antitestszinttel, amely 95,81 %-os arány.

A munkavállalók esetében a vizsgálatra kerültek száma összesen 503 fő, ebből 491 fő rendelkezik a védettséghez szükséges antitestszinttel, amely 97,6 %-os arány.

**Részletes adatok**

Az adatgyűjtés lehetővé tette, hogy elvégezzük a két oltással rendelkezők és a három oltással rendelkezők között is az ellenanyagszint célzott vizsgálatát, mely az alábbi eredményeket mutatja.

A két oltással rendelkezők esetében a számok az alábbiak szerint alakultak:

A két oltással rendelkező ellátottak esetében a vizsgálatra kerültek száma 304 fő, ebből 284 fő rendelkezik a védettséghez szükséges antitestszinttel, amely 93,42 %-os arány.

A két oltással rendelkező munkavállalók esetében a vizsgálatra kerültek száma 306 fő, ebből 303 fő rendelkezik a védettséghez szükséges antitestszinttel, amely 99,02 %-os arány.

A három oltással rendelkezők esetében a számok az alábbiak szerint alakultak:

A három oltással rendelkező ellátottak esetében a vizsgálatra kerültek száma 661 fő, ebből 656 fő rendelkezik a védettséghez szükséges antitestszinttel, amely 99,24 %-os arány.

A három oltással rendelkező munkavállalók esetében a vizsgálatra kerültek száma 176 fő, ebből 176 fő rendelkezik a védettséghez szükséges antitestszinttel, amely 100,00 %-os arány.

A továbbiakban a korábbi vizsgálatainknak megfelelő bontásban elemeztük az IgG szinteket is a mintákban. Az ellenanyagszint mértéke áttételesen mutatja a védettség erősségét, de azzal nem egyenesen arányos. Az védettség mértéke több tényező függvénye.

A vizsgálatok eredményeként mind az ellátottak, mind a munkavállalók esetében jól látható az ellenanyagszint emelkedése a harmadik oltást követően. Külön kiemelendő, hogy a harmadik oltással is rendelkező munkavállalók esetében nem találtunk olyan személyt, aki ne rendelkezne a védettséghez szükséges antitestszinttel.

A részletes eredmények a következők:

A Fővárosi Önkormányzat az idősellátást végző bentlakásos intézményekben már a tavasz folyamán is végzett hasonló vizsgálatot. A tavaszi eredmények és a mostani, két oltással rendelkezőkre vonatkozó eredmények összehasonlítása alapján egyértelműen megállapítható, hogy a tavaszi eredmények magasabb IgG ellenagyag szinteket mutattak, mint a két oltással rendelkezőknél szeptemberben mért értékek. Az is megállapítható ugyanakkor, hogy a most három oltással rendelkezők esetében az ellenanyagszint magasabb, mint áprilisban a kétszeresen oltottak esetében tapasztalható volt.

Budapest,2021, október 6.